open-index/open-wikipedia-markdown huggingface dataset:
Elans Bīns

thumb|right|240px|Elans Bīns 2009. gadā
**Elans Laverns Bīns** (*Alan LaVern Bean*; dzimis , miris ) bija
ASV astronauts, Jūras kara flotes lidotājs. Veicis divus kosmiskos lidojumus.

## Dzīvesgājums
Elans Bīns piedzima  Vīlerā, Teksasā. Vēlāk ģimene pārcēlās uz Fortvērtu. Kādu laiku Elans dzīvoja Mindenā, Luiziānā, kur tēvs strādāja Augsnes aizsardzības dienestā. 1950. gadā Bīns pabeidza R. L. Pašala vidusskolu Fortvērtā.

1955. gadā Elans Bīns Teksasas Universitātē Ostinā ieguva bakalaura grādu aeronautikā. Studiju laikā viņš apguva Jūras kara flotes rezerves virsnieku treniņu korpusa kursus. 1955. gadā sāka dienestu Jūras kara flotē. Pēc lidotāja apmācības viņš 1956. gadā sāka dienēt uzbrukuma eskadriļā VA-44 Džeksonvillas kara bāzē Floridā. 1960. gadā Bīns iestājās Savienoto Valstu Jūras izmēģinātājpilotu skolā Pateksentriveras Jūras kara flotes gaisa stacijā. Pēc tam viņš veica dažādu lidaparātu izmēģināšanu. 1962. gadā Bīns tika pārcelts uz uzbrukuma eskadriļu VA-172 Sesilfīldas Jūras kara flotes gaisa stacijā.

1962. gadā Elans Bīns pieteica kandidatūru *[[Nacionālā aeronautikas un kosmosa administrācija|NASA]]* 2. astronautu grupai, bet netika uzņemts. Nākamajā gadā viņš atkal pieteicās, un oktobrī tika uzņemts 3. astronautu grupā. Trenējās *[[Gemini (kosmiskais projekts)|Gemini]]* projektam. Viņš bija *[[Gemini 7]]*, *[[Gemini 6A]]* un *[[Gemini 11]]* kapsulas komunikators lidojumu centrā.
1966. gada janvārī Bīns tika iecelts par *Gemini 11* dublieru apkalpes komandējošo pilotu. Pēc tam, kad februārī gāja bojā *[[Gemini 7]]* pamatapkalpes kandidāti Eliots Sī un Čārlzs Basets, Bīna apkalpe tika pārcelta uz *[[Gemini 10]]* dublējošo apkalpi.

1966. gada septembrī Elans Bīns tika iecelts par *Apollo Applications Office* vadītāju, līdz ar to viņa dalība *Apollo* lidojumos netika plānota.
Pēc tam, kad 1967. gada oktobrī gāja bojā *[[Apollo 9]]* dublieru apkalpes Mēness moduļa pilots Kliftons Viljamss, Bīns tika apstiprināts viņa vietā.

Pirmo lidojumu kosmosā Elans Bīns veica 1969. gada novembrī, esot *[[Apollo 12]]* Mēness moduļa pilotam. Bīns un Čārlzs Konrāds nosēdās uz Mēness un divas reizes izgāja uz tā virsmas.

Otro reizi kosmosā Bīns bija no 1973. gada 28. jūlija līdz 25. septembrim kā *[[Skylab 3]]* komandieris.

1975. gada oktobrī Elans Bīns atvaļinājās no bruņotajiem spēkiem jūras kapteiņa pakāpē. Viņš turpināja darbu *NASA* kā Astronautu kandidātu operāciju un treniņu grupas vadītājs. 1981. gada jūnijā Bīns atstāja *NASA*.
Pēc tam viņš pievērsās gleznošanai. Miris 2018. gadā.

## Kosmisko lidojumu kopsavilkums

## Ārpuskuģa aktivitātes

## Ārējās saites

* Johnson Space Center biography 
* Bean, Alan LaVern Encyclopedia Astronautica, 
* Алан ЛаВерн Бин
Regina Gerlecka

**Regina Gerlecka** (;  —  Ļubļina) bija Polijas šahiste, 1935. gada Pasaules čempionāta šahā sievietēm sudraba laureāte, divkārtējā Polijas sieviešu šaha čempione. Pazīstama arī kā dzejniece un literatūrzinātniece.

## Biogrāfija
Piedzimusi Polijas ciemā Nesekovkā (). 1932. gadā beigusi vidusskolu Inovroclavā, no 1932. līdz 1936. gadam studējusi poļu filoloģiju Varšavas universitātē, kur aizstāvējusi maģistra grādu ar darbu "1905. gads poļu literatūrā". 1934. gadā publicējusi savu pirmo dzejoļu krājumu "Sentimentāls cilvēks". No 1937. līdz 1939. gadam strādājusi par skolotāju Varšavas ģimnāzijās. Pēc Otrā pasaules kara strādājusi par skolotāju Silēzijā, bet no 1949. līdz 1952. gadam darbojusies Lodzas skolu izglītības padomē. 1952. gadā kļuvusi par profesora vietnieku Lodzas universitātē, kā arī publicējusi pētījumu par padomju literatūras vēsturi. No 1954. gada vadījusi XX gadsimta poļu literatūras katedru un tikusi uzskatīta par vienu no padomju stila piekritējiem zinātniskos pētījumos. Pēc 1956. gada tikusi kritizēta par formālas izglītības trūkumu sakarā ar tikai maģistra grādu un politiski motivētu izvirzīšanos Lodzas universitātē. 1958. gadā pārcēlusies uz Marijas Sklodovskas-Kirī universitāti Ļubļinā, kurā sākumā strādājusi par profesora vietnieci, bet vēlāk par vecāko pasniedzēju. 1958. gadā aizstāvējusi savu kandidāta disertāciju par poļu rakstnieka Vladislava Orkana (, 1875-1930) daiļradi. 1969. gadā kļuvusi par docenti, bet no 1973. gada līdz aiziešanai pensijā vadījusi poļu literatūras katedru Marijas Sklodovskas-Kirī universitātē. 

1930. gados bijusi viena no spēcīgākajām Polijas šahistēm. 1935. un 1937. gadā uzvarējusi Polijas sieviešu šaha čempionātos. Tāpat divas reizes uzvarējusi Varšavas pilsētas sieviešu šaha čempionātos (1935, 1939 - kopā ar Ružu Hermani). Divas reizes piedalījusies Pasaules čempionātos šahā sievietēm. 1935. gada Pasaules čempionāta šahā sievietēm Varšavā izcīnījusi 2. vietu, bet 1937. gada Pasaules čempionāta šahā sievietēm Stokholmā dalījusi 10.—16. vietu (abos čempionātos uzvarēja Vera Menčika). 1936. gadā starptautiskajā sieviešu šaha turnīrā Austrijas pilsētā Zemmeringā dalījusi 5.-7. vietu. Pēc Otrā pasaules kara vairs nav spējusi atkārtot savus pirmskara turnīru panākumus. 1949. gadā piedalījusies pirmajā pēckara Polijas sieviešu šaha čempionātā, kurā trīs dalībnieču konkurencē ieņēmusi trešo vietu. Pēc šīs neveiksmes pārtraukusi savu šahistes karjeru.

## Atsauces

## Ārējās saites
Terrafame

[thumb|right|300px|''[Talvivaara* teritorija 2013. gadā]]
***Terrafame Oy*** ir [[Somija]]s uzņēmums, kas nodarbojas ar metālu iegūšanu. Tas ir dibināts 2015. gadā. Tā galvenais birojs ir Tuhkakelē, [[Sotkamo]].

Uzņēmumam pieder raktuves Sotkamo, kur iegūst galvenokārt [[niķelis|niķeli]] un [[cinks|cinku]], arī [[kobalts|kobaltu]], [[varš|varu]] un [[Urāns (elements)|urānu]]. Tas veic arī [[Akumulatoru baterija|akumulatoru bateriju]] ķīmijas ražošanu.

*Terrafame Oy* lielākie īpašnieki (2023. gada 1. oktobrī): valstij piederošais *Suomen Malmijalostus Oy* (64,4 % kapitāldaļu), Singapūras uzņēmuma *Trafigura* pārvaldītie *Galena* fondi (32,9 %), *Mandatum* (2,7 %).

== Vēsture ==
2014. gada novembrī bankrotēja *Talvivaara* meitas uzņēmums *Talvivaara Sotkamo Oy*, kas pārvaldīja raktuves [[Sotkamo]]. 2015. gadā valsts dibināja uzņēmumu *Terrafame Oy*, kas nopirka *Talvivaara* Sotkamo raktuves. 2016. gadā no *Talvivaara* tika nopirkta arī kaļķu apstrādes rūpnīca, laboratorijas un ģeoloģijas dati. Saskaņā ar vienošanos, *Terrafame* samaksāja 3,8 miljonus EUR pirmajā fāzē, un 12,8 miljonus otrajā fāzē.

2017. gada 10. februārī par *Terrafame* 15,5 % kapitāldaļu turētāju kļuva investīciju fonds *Galena*, ko pārvaldīja Singapūras uzņēmums *Trafigura*. Vienošanās paredzēja arī, ka septiņu gadu laikā *Trafigura* pirks visu kobalta un niķeļa produkciju, kā arī 80 procentus cinka.
2017. gada novembrī tika panākta vienošanās par 250 miljonu eiro investīcijām no *Trafigga*, *Galena* un *Sampo*, lai veicinātu *Terrafame* uzplaukumu un izveidotu jaunu [[Akumulatoru baterija|akumulatoru bateriju]] ķīmijas ražošanu. Valsts daļa uzņēmumā samazinājās līdz 71,2 %.

2021. gada vasarā darbu sāka *Terrafame* rūpnīca, kas pārstrādā niķeļa kobalta sulfīdu niķeļa sulfātā un kobalta sulfātā litija jonu akumulatoru bateriju ražošanai.
2023. gada 30. jūnijā *Galena* fondi un *Sampo* izmantoja savas opcijas tiesības un parakstījās uz *Terrafame* akcijām 32,6 miljonu eiro apmērā. 2023. gada 29. septembrī *Sampo* sadaloties, tam piederošās *Terrafame* kapitāldaļas pārgāja *Mandatum* īpašumā. Tādējādi valstij piederošajam *Suomen Malmijalostus Oy* pieder 64,4 % kapitāldaļu, *Galena* fondiem 32,9 %, bet *Mandatum* — 2,7 %.
2024. gada 18. jūnijā *Terrafame'' uzsāka zemas koncentrācijas dabīgā urāna iegūšanu no rūdas savā rūpnieciskajā teritorijā Sotkamo, tādējādi Somija kļuva par vienīgo Eiropas Savienības valsti, kas ražo urānu.

## Atsauces

## Ārējās saites
* Terrafame somu valodā
* Terrafame angļu valodā
Stēfans Juhansens

**Stēfans Juhansens** (, dzimis ) ir Norvēģijas bijušais futbolists.

## Karjera
Savu karjeru Juhansens sāka Norvēģijas futbola līgas klubos FK Bodø/Glimt un Strømsgodset Toppfotball. 2014. gadā Juhansens pievienojās Skotijas klubam Glāzgovas "Celtic". Kopš 2016. gada spēlē Anglijas Premjerlīgas klubā Fulham FC. *Fulham* komandas sastāvā Juhansens 2018. gadā iekļuva Premjerlīgā.

## Sasniegumi
**Strømsgodset**

* Eliteserien: 2013

**Celtic**

* Skotijas Premjerlīga: 2013—14, 2014—15, 2015—16
* Skotijas Līgas kauss: 2014—15

**Individuālie sasniegumi**

* ''Celtic'' gada labākais spēlētājs: 2014—15

## Atsauces

## Ārējās saites
Berams Kajals

**Berams Kajals** (, dzimis ) ir Izraēlas futbolists, pārstāv Izraēlas futbola izlasi. Kopš 2020. gada Kajals pārstāv Izraēlas Premjerlīgas komandu ''Bnei Sakhnin''.

## Karjera
Kajals savu karjeru sāka Izraēlas līgas klubā Maccabi Haifa. 2010. gadā Kajals pievienojās Skotijas Premjerlīgas klubam Glāzgovas "Celtic". Kopš 2015. gada spēlē Anglijas klubā Brighton & Hove Albion F.C.

## Sasniegumi
**Maccabi Haifa**

* Izraēlas Premjerlīga: 2005—06, 2008—09

**Celtic**

* Skotijas Premjerlīga: 2011—12, 2012—13, 2013—14, 2014—15
* Skotijas kauss: 2010—11, 2012—13

## Atsauces

## Ārējās saites
Kalums Vilsons

**Kalums Vilsons** (; dzimis ) ir Anglijas futbolists, kurš spēlē uzbrucēja pozīcijā un pārstāv Anglijas futbola izlasi. Kopš 2025. gada Vilsons spēlē Anglijas Premjerlīgas klubā *[[West Ham United FC|West Ham United]]*.

Pārstāvējis Anglijas futbola izlasi 2022. gada FIFA Pasaules kausā.

## Sasniegumi
**Bournemouth**

* Anglijas čempionāts: 2014—15

**Newcastle United**
*Anglijas Līgas kauss: 2024–25
**Anglijas izlase**

*UEFA Nāciju līga trešā vieta:2018-19
## Atsauces

## Ārējās saites
Nīls Eteridžs

**Nīls Eteridžs** (, dzimis ) ir filipīniešu futbolists, spēlē vārtsarga pozīcijā, pārstāv Filipīnu futbola izlasi. Kopš 2024. gada Eteridžs spēlē Taizemes komandā *[[Buriram United F.C.|Buriram United]]*.

## Ārējās saites
Nellija Fišerova

**Nellija Fišerova** (; dzimšanas gads nav zināms — miršanas gads nav zināms) bija Čehoslovākijas šahiste, 1937. gada Pasaules čempionāta šahā sievietēm dalībniece.

## Biogrāfija
Dzīvojusi Mlada Boleslavā, kur Čarouseka vārdā nosauktajā šaha klubā kļuvusi par vienu no labākajām Čehoslovākijas šahistēm. 1937. gadā, pretēji toreizējās Čehoslovākijas šaha federācijas lēmumam, piedalījusies Pasaules čempionāta šahā sievietēm Stokholmā, kur nospēlējusi sekmīgi, dalot 6.-7. vietu ar Monu Meja Karfu.

Otrā pasaules kara laikā tikusi represēta. 1941. gadā nacisti Fišerovu nosūtījuši uz koncentrācijas nometni, kur viņa gājusi bojā.

## Atsauces
Dženks Tosuns

**Dženks Tosuns** (, dzimis ) ir turku futbolists. Kopš 2026. gada Tosuns pārstāv Turcijas futbola Superlīgas klubu *[[Kasımpaşa S.K.|Kasımpaşa]]*.

## Sasniegumi
**Beşiktaş**

* Turcijas Superlīga: 2015—16, 2016—17, 2020—21
* Turcijas kauss: 2020—21, 2023—24

## Ārējās saites
Ruža Hermane

**Ruža Marija Hermane** (; dzimusi **Lubiņska** ();  Lodza —  Lodza) bija ebreju izcelsmes Polijas starptautiskā meistare šahā (1950), divkārtējā Polijas sieviešu šaha čempione.

## Biogrāfija
No 1930. līdz 1950. gadiem bijusi viena no spēcīgākajām Polijas šahistēm. 1935. un 1937. gadā piedalījusies pirmajos divos Polijas sieviešu šaha čempionātos, kuros ieņēmusi attiecīgi 4. un 6. vietu. 1939. gadā kopā ar Reginu Gerlecku uzvarējusi Varšavas pilsētas sieviešu šaha čempionātā. 1936. gadā starptautiskajā sieviešu šaha turnīrā Austrijas pilsētā Zemmeringā ieņēmusi 9. vietu. 

Trīs reizes piedalījusies Pasaules čempionātos šahā sievietēm. 1935. gada Pasaules čempionāta šahā sievietēm Varšavā dalījusi 6.-7. vietu, bet 1937. gada Pasaules čempionāta šahā sievietēm Stokholmā dalījusi 10.—16. vietu (abos čempionātos uzvarēja Vera Menčika). Pēc Otrā pasaules kara piedalījusies 1949.—50. gada Pasaules čempionātā šahā sievietēm Maskavā, kurā nospēlējusi neveiksmīgi, paliekot pēdējā, 16. vietā.

Pēc Otrā pasaules kara astoņas reizes piedalījusies Polijas sieviešu šaha čempionātos, kuros divas reizes uzvarējusi (1949, 1950), bet vienu reizi bijusi sudraba laureāte (1951).

Par vēsturiskajiem panākumiem turnīros FIDE 1950. gadā viņai kā vienai no pirmajām piešķīra starptautiskās meistares (WIM) nosaukumu. Bijusi aktīva šaha spēles popularizētāja bērnu un jaunatnes vidū. Par saviem nopelniem šaha atīstībā apbalvota ar Polijas Nopelniem bagātā fiziskās kultūras darbinieka nosaukumu un sporta meistara nosaukumu.

Pēc profesijas bijusi ārste. Beigusi Varšavas universitātes medicīnas fakultāti un specializējusies iekšējo slimību ārstēšanā. Viņas vīrs bija neirologs Eufemiušs Hermans (, 1892-1985). Viņu meita - Kristīna bija poļu filoloģijas studente Varšavas universitātē, gājusi bojā 1944. gadā.

## Atsauces

## Ārējās saites
Hermane

**Hermane** var būt:

* Denīze Hermane-Vika (1988) — Vācijas biatloniste un distanču slēpotāja;
* Edīte Kellere-Hermane (1921—2000) — Vācijas šahiste;
* Kristīne Krūze-Hermane (1983) — latviešu aktrise;
* Ruža Hermane (1902—1995) — Polijas šahiste.

## Skatīt arī
* Hermanis
Visente Iborra

**Visente Iborra** (, dzimis ) ir spāņu futbolists. Kopš 2024. gada Iborra pārstāv Spānijas Otrās divīzijas komandu Levante.

## Sasniegumi
**Sevilla**

* UEFA Eiropas līga: 2013—14, 2014—15, 2015—16
**Villarreal**

* UEFA Eiropas līga: 2020—21
**Olympiacos**

* UEFA Eiropas konferences līga: 2023—24

## Ārējās saites
Nabī Keita

**Nabī Keita** (,dzimis ) ir Gvinejas futbolists. Kopš 2026. gada Keita pārstāv Ungārijas līgas komandu Budapeštas "Ferencváros".

## Sasniegumi
**Red Bull Salzburg**

* Austrijas Bundeslīga: 2014—15, 2015—16
* Austrijas kauss: 2014—15, 2015—16

**Liverpool**

* Anglijas Premjerlīga: 2019—20
* FA kauss: 2021—22
* Anglijas Līgas kauss: 2021—22
* FA Community Shield: 2022
* UEFA Čempionu līga: 2018—19; finālists: 2021—22
* UEFA Superkauss: 2019
* FIFA Klubu Pasaules kauss: 2019

**Individuālie sasniegumi**

* Gvinejas gada futbolists: 2015
* Austrijas Bundeslīgas sezonas labākais spēlētājs: 2015—16

## Ārējās saites

## Atsauces
Kurš pēc kārtas?

**"Kurš pēc kārtas?"** () ir 2011. gada ASV romantiskā kinokomēdija, kuras režisors ir Marks Mailods. Filmā galvenās lomas attēlo Anna Ferisa un Kriss Evanss. Filmas pirmizrāde notika .

Filmā Elija atceras visus savus 19 bijušos, lai saprastu, vai kāds no viņiem varētu būt Elijas īstā mīlestība.

## Atsauces

## Ārējās saites
Nesasteigsim

**"Nesasteigsim"** () ir 2015. gada ASV romantiskā kinokomēdija, kuras režisors ir Džastins Rīrdons. Filmā galvenās lomas attēlo Kriss Evanss, Mišela Monagana, Entonijs Makijs, Obrija Plaza, Ešlija Tisdeila, Tofers Greiss un Patriks Varbertons. Filmas pirmizrāde notika .

Vienpusēja mīlestība liek kādam scenāriju autoram rakstīt par viņa pieredzi.

## Atsauces

## Ārējās saites
Apdāvinātā

**"Apdāvinātā"** () ir 2017. gada ASV drāmas filma, kuras režisors ir Marks Vebs. Filmā galvenās lomas attēlo Kriss Evanss, Makena Greisa, Lindsija Dankana, Dženija Sleita un Oktāvija Spensere. Filmas pirmizrāde notika .

Filma seko kādai intelektuāli apdāvinātai septiņgadīgai meitenei, kura tiek ierauta cīņā par aizgādniecības tiesībām starp viņas onkuli un vecmāmiņu.

## Atsauces

## Ārējās saites
Martins Dūbravka

**Martins Dūbravka** (, dzimis ) ir slovāku futbolists, pārstāv Slovākijas futbola izlasi. Kopš 2025. gada Dūbravka pārstāv Anglijas Premjerlīgas klubu *[[Burnley FC|Burnley]]*. Spēlē vārtsarga pozīcijā.

Pārstāvējis izlasi 2020. un 2024. gada Eiropas čempionātā.

## Sasniegumi
**Žilina**

* Slovākijas Superlīga: 2009—10, 2011—12
* Slovākijas Superkauss: 2010

**Newcastle United**
*Anglijas Līgas kauss: 2024—25
**Individuālie sasniegumi**

* ''Newcastle United'' gada labākais spēlētājs: 2019—20

## Atsauces

## Ārējās saites
Mario Lemina

**Mario Lemina** (, dzimis ) ir Gabonas futbolists, spēlē pussarga pozīcijā, pārstāv Gabonas futbola izlasi. Kopš 2025. gada Lemina spēlē Turcijas Superlīgas klubā Stambulas "''Galatasaray''".

## Sasniegumi
**Juventus**

* Itālijas Serie A: 2015—16, 2016—17
* Coppa Italia: 2015—16, 2016—17

**Francija**

* FIFA U-20 Pasaules kauss: 2013

## Ārējās saites
Marko Arnautovičs

**Marko Arnautovičs** (, dzimis ) ir serbu izcelsmes austriešu futbolists, spēlē uzbrucēja pozīcijā, pārstāv Austrijas futbola izlasi. Kopš 2025. gada Arnautovičš spēlē Serbijas Superlīgas komandā Belgradas "Crvena Zvezda"*.*

## Sasniegumi
**Inter Milan**

* Itālijas Serie A: 2009—10, 2023—24
* Coppa Italia: 2009—10
* Itālijas Superkauss: 2023
* UEFA Čempionu līga: 2009—10, finālists: 2024–25

**Individuālie sasniegumi**

* ''West Ham United'' gada labākais futbolists: 2017—18
* Austrijas gada futbolists: 2018

## Atsauces

## Ārējās saites
The Venture Bros.

***The Venture Bros.*** ir ASV animācijas seriāls, kuru kanālam *[[Adult Swim]]* izveidojis Džeksons Pabliks. Seriāls paredzēts pieaugušo auditorijai, to rāda no . Šobrīd ir izveidotas 7 sezonas un 81 sērija. Seriālā galvenās lomas ieskaņojuši Džeksons Pabliks, Maikls Sinterniklass, Džeimss Urbaniaks un Patriks Varbērtons.

Seriāls stāsta par diviem brāļiem, tēvu zinātnieku un viņu miesassargu.

## Sezonas

## Ārējās saites
Donalds Pītersons

**Donalds Herods Pītersons** (*Donald Herod Peterson*; dzimis , miris ) bija ASV  astronauts, lidotājs, inženieris.

## Biogrāfija
Donalds Pītersons piedzima  Vainonā, Misisipi. 1951. gadā viņš pabeidza Vainonas vidusskolu.

1955. gadā Pītersons ASV Militārajā akadēmijā ieguva bakalaura grādu. Pēc tam viņš iestājās ASV Gaisa spēkos un dienēja Gaisa treniņu pavēlniecībā par lidojumu instruktoru.
1960. gadā Pītersons tika pārcelts uz Gaisa spēku sistēmu pavēlniecību, kur darbojās kā kodolsistēmu analītiķis. Viņš iestājās Gaisa spēku tehnoloģiju institūtā Raita — Patersona Gaisa spēku bāzē, lai apgūtu kodolinženieriju. Sešus mēnešus pirms absolvēšanas programma tiks slēgta. 1962. gadā viņš ieguva maģistra grādu.
1965. gadā Donalds Pītersons sāka dienēt par iznīcinātāju pilotu Taktiskajā gaisa pavēlniecībā. Pēc tam viņš pabeidza Aerokosmisko pētījumu pilotu skolu Edvardsa Gaisa spēku bāzē.

Donalds Pītersons bija viens no četriem pilotiem, kurus 1967. gada jūnijā Gaisa spēki izvēlējās orbitālās stacijas *[[Manned Orbiting Laboratory]]* (*MOL*) programmas trešajai astronautu grupai. Kad 1969. gada maijā *MOL* programmu slēdza, kosmonautiem piedāvāja kandidēt *[[Nacionālā aeronautikas un kosmosa administrācija|NASA]]* astronautu grupā.

1969. gada septembrī Donalds Pītersons tika uzņemts septītā iesaukuma *NASA* astronautu grupā. Pēc astronautu pamatapmācības pabeigšanas viņš gatavojās  *Apollo* programmā. Viņš bija *[[Apollo 16]]* kapsulas komunikators lidojumu vadības centrā.
Līdz ar *[[Space Shuttle]]* programmas sākšanu, Pītersons sāka gatavoties kā misijas speciālists.
1979. gadā viņš atvaļinājās no bruņotajiem spēkiem pulkveža pakāpē.

Donalda Pītersona vienīgais kosmiskais lidojums notika 1983. gada aprīlī misijā *[[STS-6]]*, esot misijas speciālistam. Šis bija kosmoplāna *[[Challenger (kosmoplāns)|Challenger]]* pirmais lidojums. Pītersons kopā ar Storiju Masgreivu veica iziešanu kosmosā, kas bija pirmā *Space Shuttle* programmā.

1984. gada novembrī Pītersons atstāja *NASA*.
Pēc tam viņš darbojās kā pilotējamo aerokosmisko lidojumu konsultants. Bija uzņēmuma *Aerospace Operations Consultants* prezidents.

## Kosmisko lidojumu kopsavilkums

## Ārējās saites
* Oficiālā NASA biogrāfija 
* Дональд Херод Петерсон ст.
Before We Go

***Before We Go*** ir 2014. gada ASV romantiskā drāma, kuras režisors, kā arī viens no producentiem un galveno lomu atveidotājiem ir Kriss Evans. Galvenās lomas attēlo arī Alise Īva un Marks Kasens. Filmas pirmizrāde notika  Toronto kinofestivālā.

Divi svešinieki, kuriem vienu nakti jāpaliek Manhatanā, viens otram kļūst par spēcīgāko uzticības personu pēc tam, kad piedzīvojumiem bagāts vakars liek abiem stāties pretī savām bailēm un sākt kontrolēt savas dzīves.

## Atsauces

## Ārējās saites
Kliftons Viljamss

**Kliftons Kērtiss Viljamss jaunākais** (*Clifton Curtis "C.C." Williams Jr.*; dzimis , miris ) bija
ASV Jūras kājnieku korpusa lidotājs. Bijis *[[Nacionālā aeronautikas un kosmosa administrācija|NASA]]* astronautu grupā, bet nav veicis nevienu kosmisko lidojumu. Gāja bojā 1967. gadā treniņlidojuma laikā.

Kliftons Viljamss piedzima  Mobilā, Alabamā. 1949. gadā viņš pabeidza Mērfija vidusskolu Mobilā.

1954. gadā Viljamss Obērnas universitātē ieguva bakalaura grādu mehānikas inženierijājā. Studiju laikā viņš apguva Jūras kara flotes rezerves virsnieku treniņu korpusa kursus. 1954. gadā sāka dienestu Jūras kājnieku korpusā. Pēc lidotāja apmācības Pensakolā viņš 1956. gada augustā ieguva jūras lidotāja kvalifikāciju un sāka dienestu Jūras spēku flotes operatīvo taktisko reaktīvo lidmašīnu eskadriļā.
1961. gada jūnijā Viljamss absolvēja Savienoto Valstu Jūras izmēģinātājpilotu skolu Pateksentriveras Jūras kara flotes gaisa stacijā. Pēc tam viņš veica dažādu lidaparātu izmēģināšanu Pateksentriverā.

1963. gada oktobrī Kliftons Viljamss tika uzņemts *NASA* 3. astronautu grupā. Trenējās *[[Gemini (kosmiskais projekts)|Gemini]]* projektam. Viņš bija *[[Gemini 3]]* kapsulas komunikators lidojumu centrā. Viljamss bija *[[Gemini 10]]* dublieru apkalpes pilots.
1966. gadā viņš tika apstiprināts par *[[Apollo 9]]* dublieru apkalpes Mēness moduļa pilotu.

1967. gada 5. oktobrī Kliftons Viljamss gāja bojā treniņu lidojuma laikā Floridā. Viņa vadītajai reaktīvajai lidmašīnai *[[Northrop T-38 Talon|T-38]]* radās mehānisks bojājums, un tā sāka nekontrolēti rotēt. Viljamss katapultējās, bet lidaparāta ātrums bija par lielu un pārāk mazs augstums, lai droši nolaistos. Viņš apglabāts Ārlingtonas nacionālajā kapsētā.

## Ārējās saites
* Johnson Space Center biography 
* Клифтон Кёртис Уилльямс, мл.
Mohameds Elnenī

**Mohameds Elnenī** (, dzimis ) ir ēģiptiešu futbolists. Kopš 2024. gada jūlija pārstāv Apvienoto Arābu Emirātu AAE Pro līgas klubu Al Jazira Club. No 2016. gada līdz 2024. gadam Elnenī pārstāvēja Anglijas Premjerlīgas klubu ''Arsenal''.

## Sasniegumi
**Basel**

* Šveices Superlīga: 2012—13, 2013—14, 2014—15, 2015—16

**Arsenal**

* FA kauss: 2016—17
* FA Community Shield: 2017, 2020
*EFL Cup finālists: 2017—18
*UEFA Eiropas līga finālists: 2018—2019

**Ēģipte**
*Āfrikas Nāciju kauss finālists: 2017, 2021

## Atsauces

## Ārējās saites
Felipi Andersons

**Felipi Andersons Pereira Gomišs** (, dzimis ) ir Brazīlijas futbolists, Brazīlijas futbola izlases dalībnieks. Kopš 2024. gada Andersons pārstāv Brazīlijas A sērijas komandu Sanpaulu "Palmeiras".

## Sasniegumi
**Santos**

* Copa Libertadores: 2011

**Lazio**

* Supercopa Italianna: 2017

**Brazīlija**

* Vasaras olimpiskās spēles: 2016

## Ārējās saites
Ingrida Larsena

**Ingrida Larsena** (;  — ) bija Dānijas starptautiskā meistare šahā (1950), daudzkārtēja Dānijas sieviešu šaha čempione.

## Biogrāfija
No 1930. gadu beigām līdz 1980. gadu sākumam bijusi viena no vadošajām Dānijas šahistēm. Septiņpadsmit reizes uzvarējusi Dānijas sieviešu šaha čempionātos: 1936., 1937., 1938., 1939., 1943., 1944., 1945., 1946., 1948., 1949., 1953., 1956., 1957., 1960., 1965., 1969. un 1983. gadā.

Trīs reizes piedalījusies Pasaules čempionātos šahā sievietēm:
* 1937. gadā Stokholmā dalījusi 21.—22. vietu;
* 1939. gadā Buenosairesā ieņēmusi 11. vietu;
* 1949.—50. gadā Maskavā palikusi 15. vietā.

Pārstāvējusi Dāniju Pasaules šaha olimpiādēs:
* 1957. gadā pie pirmā galdiņa 1. sieviešu šaha olimpiādē Emenā (+5, =2, -4),
* 1966. gadā pie pirmā galdiņa 3. sieviešu šaha olimpiādē Oberhauzenē (+1, =5, -7),
* 1966. gadā pie otrā galdiņa 4. sieviešu šaha olimpiādē Ļubļinā (+0, =5, -6),
* 1976. gadā pie trešā galdiņa 7. sieviešu šaha olimpiādē Haifā (+4, =4, -4),
* 1978. gadā pie trešā galdiņa 8. sieviešu šaha olimpiādē Buenosairesā (+6, =3, -5),
* 1988. gadā pie pirmā rezerves galdiņa 9. sieviešu šaha olimpiādē Valletā (+1, =3, -6).

FIDE 1950. gadā viņai kā vienai no pirmajām piešķīra starptautiskās meistares (WIM) nosaukumu.

## Atsauces

## Ārējās saites
Salome Reišere

**Salome Reišere** (; dzimusi , mirusi 1980. gadā) bija ebreju izcelsmes Austrijas starptautiskā meistare šahā (1952), daudzkārtējāla Austrijas sieviešu šaha čempione.

## Biogrāfija
1936. gadā starptautiskajā sieviešu šaha turnīrā Austrijas pilsētā Zemmeringā ieņēmusi 8. vietu. Divas reizes piedalījusies Pasaules čempionātos šahā sievietēm:
* 1937. gadā Stokholmā dalījusi 17.—20. vietu;
* 1939. gadā Buenosairesā dalījusi 14.-16. vietu.

Pēc Austrijas anšlusa devusies uz Palestīnu, bet pēc tam caur Argentīnu uz ASV. 1939. gada Pasaules čempionātā šahā sievietēm pārstāvējusi Palestīnu. Pēc Otrā pasaules kara atgriezusies Austrijā un trīs reizes uzvarējusi Austrijas sieviešu šaha čempionātos (1950, 1952, 1954).

1952. gadā Maskavā piedalījusies pretendentu turnīrā, kurā palikusi pēdējā 16. vietā.

FIDE 1952. gadā viņai piešķīra starptautiskās meistares (WIM) nosaukumu.

## Atsauces

## Ārējās saites
Oskars Stīga

**Oskars Stīga** jeb **Oskars Stiga** (, 1894—1938) bija latviešu strēlnieks, vēlāk PSRS militārās izlūkošanas pārvaldes darbinieks.

## Dzīvesgājums
Dzimis 1894. gada 19. novembrī Lielauces pagastā zemnieka Anša Stīgas ģimenē. Mācījies vietējā draudzes skolā, strādājis dažādus gadījuma darbus.
Pirmā pasaules kara laikā 1915. gadā mobilizēts Krievijas Impērijas armijas 175. rezerves pulkā, 1916. gadā viņu pārcēla uz latviešu strēlnieku rezerves bataljonu, no 1916. gada aprīļa viņš bija 3. Kurzemes latviešu strēlnieku pulka kancelejas rakstvedis. Pēc Februāra revolūcijas kļuva par 3. Kurzemes latviešu strēlnieku pulka komitejas locekli, iestājās lielinieku partijā, pēc Oktobra revolūcijas ievēlēts par pulka komitejas sekretāru, vēlāk par Latviešu strēlnieku pulku izpildkomitejas (*исполком латышских стрелковых полков*) jeb Iskolastrela priekšsēdētāju.
1919. gadā viņš bija Padomju Latvijas armijas Revolucionārās kara padomes loceklis, vēlāk Rietumu frontes Revolucionārās kara padomes loceklis (1919), 33. Kubaņas strēlnieku divīzijas komisārs un priekšnieks (1919—1920).

No 1920. gada novembra Oskars Stīga bija Sarkanās armijas štāba izlūkdienesta jeb Reģistrācijas pārvaldes (*Регистрационное управление*, pēc 1921. gada *Разведывательное управление*) Organizatoriskās daļas 1. nodaļas vadītājs (1920—1922). Pēc Krievijas pilsoņu kara beigām no 1922. gada novembra bija Dezinformācijas biroja (*Дезинформационное бюро*) vadītājs (1922—1930), vienlaikus piedalījās "īpašo uzdevumu" izpildē Latvijā.

1930. gadā viņu iecēla par PSRS spiegošanas tīkla vadītāju Vācijā un Austrijā. Viņa tuvākais asistents bija ASV latvietis Roberts Celms (segvārds *Robert Elmston*). Pēc atgriešanās Maskavā viņš vadīja Sarkanās armijas štāba IV pārvaldes (militārās spiegošanas dienesta) 3. nodaļu, kas nodarbojās ar zinātniski tehnisko spiegošanu ārzemēs. 1935. gadā par "īpaši atbildīgu uzdevumu veikšanu" viņu apbalvoja ar zelta pulksteni, bet 1936. gadā paaugstināja divīzijas komandiera dienesta pakāpē.

Lielā terora laikā 1937. gada 29. novembrī viņu arestēja, apsūdzēja "dalībā latviešu spiegu teroristu organizācijā" (*участие в латышской шпионско-террористической организации*) un pēc ilgām pratināšanām 1938. gada 29. jūlijā nošāva un apraka Komunarkas poligonā.

## Atsauces
Bruņurupuči Nindzjas (2007. gada filma)

**"Bruņurupuči Nindzjas"** () ir 2007. gada ASV supervaroņu kinokomēdija, kuras režisors un scenārija autors ir Kevins Munro. Filmā galvenās lomas ierunājuši Kriss Evanss, Džeimss Ārnolds Teilors, Nolans Norts, Mičels Witfīlds, Maikijs Kellijs un Sāra Mišela Gelāra. Filmas pirmizrāde notika  Holivudā.

Pēc Šrēdera sakaušanas bruņurupuči Rafaels, Leonardo, Donatello un Mikelandželo ir atsvešinājušies. Tomēr pēc tam, kad pasauli sāk apdraudēt kāds sens ļaunums, četrotnei ir atkal jāapvienojas, lai ļaunumu apturētu.

## Atsauces

## Ārējās saites
Puncture

***Puncture*** ir 2011. gada ASV drāmas filma, kuras režisori un producenti ir Adams Kasens un Marks Kasens. Filmā galvenās lomas attēlo Kriss Evanss, Marks Kasens, Vinesa Šo, Brets Kalens, Maikls Biēns un Māršals Bels. Filmas pirmizrāde notika  Ņujorkā.

Filma ir par no narkotikām atkarīgu advokātu, kurš uzņemas lietu saistībā ar medicīnas piegādes korporāciju, tai pašā laikā cīnoties ar personiskajiem dēmoniem.

## Atsauces

## Ārējās saites
The Iceman

***The Iceman*** ir 2012. gada ASV biogrāfiskais krimināltrilleris, kura režisors, kā arī viens no producentiem un scenārija autoriem ir Marks Vebs. Filmā galvenās lomas attēlo Kriss Evanss, Maikls Šenons, Vinona Raidere, Džeimss Franko un Rejs Liota. Filmas pirmizrāde notika  Venēcijas kinofestivālā.

Filma ir veidota par Ričardu Kuklinski, bēdīgi slavenu slepkavu un ģimenes cilvēku. Pēc tam, kad Kuklinskis 1986. gadā tika arestēts, ne viņa sievai, ne meitām nebija ne mazākās nojausmas par viņa patieso dzīvesveidu.

## Atsauces

## Ārējās saites
Mērija Beina

**Mērija Beina** (; dzimusi **Veizere** ();  —  Ņujorka) bija ASV starptautiskā meistare šahā (1952), ASV sieviešu šaha čempione (1951).

## Biogrāfija
Piedzimusi Ungārijas Karalistē, taču pārcēlusies uz dzīvi ASV. 1937. gadā Stokholmā kļuvusi par pirmo ASV šahisti, kas piedalījusies Pasaules čempionātā šahā sievietēm, kurā ieņēmusi augsto 5. vietu aiz Veras Menčikas, Klaričes Benini, Mildas Laubertes un Soņas Grafas.

1940. gados un 1950. gadu sākumā kopā ar Monu Meju Karfu un Gizelu Greseri bijusi viena no vadošajām amerikāņu šahistēm. 1951. gadā uzvarējusi ASV sieviešu šaha čempionātā. Divas reizes kļuvusi par ASV atklātā sieviešu šaha čempionāta uzvarētāju (1965, 1966). 1952. gadā Maskavā piedalījusies pretendentu turnīrā, kurā palikusi 14. vietā. 1963. gadā Splitā pārstāvējusi ASV komandu 2. sieviešu šaha olimpiādē.

Par panākumiem turnīros FIDE 1952. gadā viņai piešķīra starptautiskās meistares (WIM) nosaukumu.

## Atsauces

## Ārējās saites
Katarina Rodzante

**Katarina Rodzante** (, dzimusi **Katarina Glimervēna** (*Catharina Glimmerveen*) , mirusi ) bija Nīderlandes šahiste, trīskārtēja Nīderlandes sieviešu šaha čempione.

## Biogrāfija
Trīs reizes uzvarējusi Nīderlandes sieviešu šaha čempionātā (1935, 1936, 1938). 1937. gadā zaudējusi maču Fenijai Hēmskerkai par Nīderlandes šaha čempiones titulu ar rezultātu ½:4½. Tāpat Roterdamā zaudējusi divus mačus Soņai Grafai - 1937. gadā ar rezultātu ½:3½ un 1939. gadā ar rezultātu 1:3. 

Divas reizes piedalījusies Pasaules čempionātos šahā sievietēm:
* 1937. gadā Stokholmā dalījusi 10.—16. vietu;
* 1939. gadā Buenosairesā dalījusi 7.-8. vietu.

1957. gadā pārstāvējusi Nīderlandes komandu 1. sieviešu šaha olimpiādē.

Šaha turnīros piedalījusies līdz gandrīz simt gadu vecumam.

## Atsauces

## Ārējās saites
Rauls Himeness

**Rauls Himeness** (; dzimis ) ir Meksikas futbolists, spēlē uzbrucēja pozīcijā, pārstāv Meksikas futbola izlasi. Kopš 2023. gada Himeness pārstāv Anglijas Premjerlīgas komandu ''Fulham''.

Piedalījies 2014. gada un 2018. gada FIFA Pasaules kausā.

## Sasniegumi
**Club América**

* Liga MX: 2013

**Atlético Madrid**

* Spānijas Superkauss: 2014

**Porto**

* Portugāles Premjerlīga: 2015—16, 2016—17
* Portugāles kauss futbolā: 2016—17
* Taça da Liga: 2015—16
* Supertaça Cândido de Oliveira: 2016, 2017

**Meksika**

* Olimpiskās spēles: 2012
* CONCACAF Zelta kauss: 2019, 2025
* CONCACAF Nāciju līga: 2024—25

**Individuālie sasniegumi**

* CONCACAF Zelta kausa labākais spēlētājs: 2019
* *[[Wolverhampton Wanderers]]* sezonas labākais spēlētājs: 2019—20

## Atsauces

## Ārējās saites
Cauri sniegiem

**"Cauri sniegiem"** () ir 2013. gada Dienvidkorejas un Čehijas zinātniskās fantastikas filma, kuras režisors un scenārija autors ir Pons Čunho. Filmā galvenās lomas atveido Kriss Evanss, Tilda Svintone, Džeimijs Bels, Eds Heriss, Oktāvija Spensere, Džons Hērts un Jūens Bremners. Filmas pirmizrāde notika  Taimskvērā.

Filmas sižets notiek nākotnē, kur neveiksmīgs klimata pārmaiņu eksperiments nogalina lielāko daļu no planētas dzīvības, izņemot dažus laimīgos, kuri atrodas vilcienā *Snowpiercer*.

## Atsauces

## Ārējās saites
Londona (filma)

**"Londona"** () ir 2005. gada ASV romantiskā drāmas filma, kuras režisors ir Hanters Ričardss. Filmā galvenās lomas atveido Kriss Evanss, Džesika Bīla, Džeisons Steitems, Džoja Braienta un Aila Fišere. Filmas pirmizrāde notika  Monreālas filmu festivālā.

Ņujorkā kādas mājas bēniņos notiek ballīte, kuras laikā jauns vīrietis cenšas atgūt savu bijušo draudzeni.

## Atsauces

## Ārējās saites
Gudra cilvēka nelaime

**"Gudra cilvēka nelaime"** () ir Krievijas rakstnieka Aleksandra Gribojedova vārsmās sarakstīta luga, kas tika publicēta 1825. gadā. Luga ir satīra par 19. gadsimta sākuma Maskavas aristokrātiju. Uzvesta arī Latvijas teātros.

## Sižets

Jauns cilvēks, vārdā Aleksandrs Čackis, atgriežas no ārzemēm pie savas mīļotās Sofijas Famusovas. Abi bija draugi kopš bērnības un mīlēja viens otru, bet pēc negaidītās aizbraukšanas Sofija aizvainojās un vairs nemīlēja puisi. Tagad viņai ir romāns ar tēva sekretāru Alekseju Molčaļinu. Faktu, ka tieši Molčaļins ir Sofijas izredzētais, Čackis noliedz.

Sofijas tēvs rīko balli, uz kuru tiek aicināta visa Maskavas inteliģence. Ballē Sofija izplata baumas, ka Čackis ir nojūdzies. 

Vēlāk Molčaļins atzīstas Sofijas istabenei Ļizai, ka viņš nemīl Sofiju, bet gan Ļizu. Šo sarunu dzird gan Čackis, gan Sofija. Uzzinot patiesību, Sofija patriec Molčaļinu no tēva nama. Čackis saprata, ka bija akls, un, izsmejot gan Sofiju, gan viņas tēvu, gan tēva domubiedrus, pamet Maskavu.

## Atsauces
Bhīmrao Rāmdži Ambedkars

**Bhīmrao Rāmdži Ambedkars** (, *Bhīrāo Rāmjī Ambedkar*, dzimis , miris ), arī **Babasahebs** (बाबासाहेब, *Bābāsāhēb*), bija Indijas jurists, ekonomists, politiķis un sociālais reformators. Ambedkars cīnījās pret sociālo diskrimināciju, kas Indijā izpaudās četru kastu sistēmā. Viņš bija neatkarīgās Indijas pirmais tieslietu ministrs (1947–1951). Tiek uzskatīts par vienu no Indijas Republikas "tēviem" un bija viens no Indijas konstitūcijas veidotājiem.

## Ārējās saites
Roberts Lejs

**Roberts Lejs** (; dzimis , miris ) bija viens no ietekmīgākajiem Trešā reiha politiķiem, kurš strādāja par Vācu darbaspēka frontes fīreru.

## Dzīvesgājums
Pirms kļūšanas par vienu no vadošajiem politiķiem Trešajā reihā dienējis armijā, bijis kara lidotājs. 1917. gada jūlijā viņa lidmašīnu notrieca virs Francijas teritorijas un Roberts Lejs tika sagūstīts. Krītot viņš guva nopietnas galvas traumas, kuru rezultātā viņš visu mūžu stostījies un cietis no biežām garastāvokļa maiņām.

Darbojoties Vācu darbaspēka frontes vadītāja amatā, viņa pakļautībā strādāja aptuveni 25 miljoni Vācijas iedzīvotāju. Pateicoties savam amatam, viņš kļuva par vienu no bagātākajiem cilvēkiem Vācijā. 1945. gadā pēc Trešā reiha sabrukšanas viņš tika arestēts un tiesāts Nirnbergas tribunālā. Viņam tika piespriests nāvessods par noziegumiem pret cilvēci, taču vēl pirms nāvessoda izpildes Roberts Lejs izdarīja pašnāvību, nožņaudzoties ar dvieļiem savā cietuma kamerā.

## Ārējās saites
Doloresa O'Riordana

**Doloresa Mary Eileen O'Riordana** (angļu un ; dzimusi , mirusi ) bija Īrijas dziedātāja un dziesmu autore, mūzikas grupas *[[The Cranberries]]* soliste no 1990. līdz 2003. gadam, kā arī no 2009. līdz 2018. gadam.

Doloresa O'Riordana nomira  Londonā, alkohola reibumā noslīkstot vannā viesnīcas istabā.

## Atsauces

## Ārējās saites

* 
* 
*
Roberts Celms

**Roberts Celms** (, 1888—?) bija latviešu izcelsmes amerikāņu komunists, vēlāk PSRS militārās spiegošanas pārvaldes darbinieks.

## Dzīvesgājums
Dzimis 1888. gadā Kurzemes guberņā. Piedalījās 1905. gada revolūcijas notikumos, iestājās LSDSP, revolucionāru vajāšanu laikā 1907. gadā devās bēgļu gaitās uz Bostonu, ASV.
Darbojās Amerikas Sociālistiskās partijas latviešu sekcijā (*Latvian section of the Socialist Party of America*), piedalījās ASV Komunistu partijas dibināšanā, 1927. gadā bija viens to tās 1. distrikta (Masačūsetsa un Ņūhempšīra) vadītājiem. 1927. gadā Nikolajs Dozenbergs viņu savervēja PSRS spiegu tīklā.
Kā Kominternes loceklis ar vārdu Fricis Celms viņš 1930. gada maijā caur Novorosijskas ostu ieceļoja PSRS  un devās uz Maskavu, kur tikās ar Sarkanās armijas štāba Izlūkošanas pārvaldes Dezinformācijas biroja (*Дезинформационное бюро*) vadītāju Oskaru Stīgu. 
Oskara Stīgas vadībā no 1930. līdz 1936. gadam viņš kā “*International Trade Press of Chicago*” darbinieks Roberts Elmstons darbojās PSRS militārās spiegošanas tīklā Vācijā un Austrijā.

Lielā terora laikā 1938. gada janvārī viņu atsauca uz Maskavu, pieminēts Arvīda Jēkaba dēla Celma () pratināšanas protokolos sakarā ar aizdomām par dalību latviešu spiegu teroristu organizācijā (*участие в латышской шпионско-террористической организации*), tomēr viņš nav ticis nogalināts un dzīvojis Maskavā vismaz līdz 1946. gadam, kad pieminēts O. Stīgas atraitnes Zelmas Nābeles vēstulē K. Vorošilovam.

## Atsauces
Martins Hinteregers

**Martins Hinteregers** (, dzimis ) ir austriešu futbolists, spēlē aizsarga pozīcijā, bijis Austrijas futbola izlases dalībnieks. Kopš 2025. gada Hinteregers spēlē Austrijas Bundeslīgas komandā *[[SK Austria Klagenfurt|Austria Klagenfurt]]*.

## Sasniegumi
**Red Bull Salzburg**

* Austrijas Bundeslīga: 2011—12, 2013—14, 2014—15, 2015—16
* Austrijas kauss: 2011—12, 2013—14, 2014—15, 2015—16

**Frankfurtes Eintracht**

* UEFA Eiropas līga: 2021-22

## Ārējās saites

## Atsauces
Saules gaisma

**"Saules gaisma"** () ir 2007. gada ASV zinātniskās fantastikas filma, kuras režisors ir Denijs Boils. Filmā galvenās lomas atveido Kriss Evanss, Klifs Kērtiss, Trojs Geritijs, Benedikts Vongs, Rouza Bairna un Kilians Mērfijs. Filmas pirmizrāde notika  Apvienotajā Karalistē.

2057. gadā starptautiska astronautu komanda tiek nosūtīta bīstamā misijā, lai ar kodolbumbas palīdzību atjaunotu mirstošo Sauli.

## Atsauces

## Ārējās saites
Greta Gērviga

**Greta Gērviga** (; dzimusi ) ir amerikāņu aktrise, dramaturģe, scenāriste, režisore un kinoproducente. Pirmo atpazīstamību ieguva pēc dalības vairākās mamblkora filmās. No 2006. līdz 2009. gadam viņa piedalījās vairākās Džo Svanberga filmās, no kurām dažām bija scenārija līdzautore un viena no režisorēm.

2010. gadu sākumā Gērviga piedalījās vairākās Noa Baumbaka filmās, tostarp "Grīnbergs" (*Greenberg*, 2010), "Jaukā Frensisa" (*Frances Ha*, 2012) par ko tika nominēta Zelta globusa balvai, "Amerikas kundze" (*Mistress America*, 2015) un *[[White Noise]]* (2022). Vēl viņa filmējusies filmās *[[Damsels in Distress]]* (2011), "Romai — ar mīlestību" (*To Rome with Love*, 2012), "Džekija" (2016), "20. gadsimta sievietes" (2016), par tēlojumu, kurā viņa saņēma nomināciju Kritiķu izvēles kino balvai kā labākā aktrise otrā plāna lomā un Vesa Andersona filmā "Suņu sala".

2017. gadā Gērviga debitēja kā kinorežisore ar pašas izveidotu scenāriju kritiķu pozitīvi novērtētai filmai "Lady Bird: Laiks lidot", kas ieguva Zelta globusa balvu nominācijā "Labākā mākslas filma — mūzikls vai komēdija". Par darbu filmā "Lady Bird: Laiks lidot" Gērvigu nominēja 90. Kinoakadēmijas balvai kategorijās "Labākais režisors" un "Labākais oriģinālscenārijs". Par labāko scenāriju filma nominēja Zelta globusa balvai un BAFTA kino balvai. Gērviga par 2019. gada filmu "Mazās sievietes" nominēta 92. Kinoakadēmijas balvai kategorijās "Labākā filma" un "Labākais adaptētais scenārijs". 2023. gadā iznāca viņas trešā režisētā filma "Bārbija", kuras scenāriju viņa sarakstīja kopā ar Baumbaku. Šī ir pirmā vienas sievietes režisētā filma, kuras pasaules kases ienākumi pārsnieguši viena miljarda ASV dolāru atzīmi.

## Filmogrāfija

### Kā aktrise

### Kā režisore un scenāriste

## Atsauces

## Ārējās saites
Karagājiens pret žemaišiem

**Karagājiens pret žemaišiem** var būt:
* Karagājiens pret žemaišiem (1252);
* Karagājiens pret žemaišiem (1255).
Valsts apvērsums Sīrijā

**Valsts apvērsums Sīrijā** var būt:
* 29. marta apvērsums Sīrijā (1949);
* valsts apvērsums Sīrijā (1954);
* valsts apvērsums Sīrijā (1963);
* valsts apvērsums Sīrijā (1966).
Karagājiens uz Zemgali

**Karagājiens uz Zemgali** var būt:
* Karagājiens uz Zemgali (1228);
* Karagājiens uz Zemgali (1250);
* Karagājiens uz Zemgali (1265).
The Loss of a Teardrop Diamond

***The Loss of a Teardrop Diamond*** ir 2008. gada ASV drāmas filma, kuras režisore ir Džodija Markela. Filmā galvenās lomas attēlo Kriss Evanss, Braisa Dalasa Hauarda, Elena Burstina, Anna Mārgreta un Dženifera Saipsa. Filmas pirmizrāde notika  Toronto kinofestivālā.

## Sižets
Filmas sižets notiek 20. gadsimta 20. gados. Fišera Vilova ir jauna un dumpinieciska sabiedrības dāma, kuras reputāciju izpostījis ģimenes skandāls. Fišera pieņem darbā fermas strādnieku Džimiju Dobinu, kuram jākļūst par Fišeras pavadoni ballēs. Ar laiku Fišeras aizraušanās ar Džimiju tikai pieaug, līdz ar to viņa sāk riskēt ar visu, lai tikai atrastu īstu mīlestību. Tomēr ļoti dārga dimanta pazaudēšana sāk apsūdzību un nodevību virkni, kas savukārt draud sagraut Fišeras un Džimija nākotnes cerības.

## Ārējās saites
Izredzētie

**"Izredzētie"** () ir 2009. gada ASV zinātniskās fantastikas filma, kuras režisors ir Pols Makgigans. Filmā galvenās lomas atveido Kriss Evanss, Dakota Faninga, Kamilla Belle un Džimons Honsū. Filmas pirmizrāde notika .

Filmā cilvēki, kuri ir piedzimuši ar dažādām superspējām, apvienojas, lai pārspētu valdību, kura izmanto bīstamas narkotikas, kas domātas, lai palielinātu superspējas cerībās izveidot superkaravīru armiju.

## Atsauces

## Ārējās saites
Cīņa par planētu Terra

**"Cīņa par planētu Terra"** () ir 2007. gada ASV datoranimācijas filma, kura režisors ir Aristommenis Tsirbas. Filmā galvenās lomas ierunājuši Kriss Evanss, Evana Reičela Vuda, Braians Kokss, Džeimss Gārners, Denijs Glovers, Amanda Pīta, Deivids Kross, Džastins Longs, Deniss Kveids un Lūks Vilsons. Filmas pirmizrāde notika  Toronto kinofestivālā.

Mierīga planēta Terra saskaras ar iznīcināšanas draudiem pēc tam, kad Terru atrod kāds bezpajumtnieks, viens no atlikušajiem cilvēkiem. Mala, dumpiniecisks Terras pusaudzis, nolemj darīt visu iespējamo, lai aizsargātu Terru.

## Atsauces

## Ārējās saites
Auklītes dienasgrāmata

**"Auklītes dienasgrāmata"** () ir 2007. gada ASV kinokomēdija, kura ir balstīta uz Emmas Maklolinas un Nikolas Krauzas tāda paša nosaukuma noveli. Filmas režisori un scenārija autori ir Šari Springera Bermana un Roberts Pulcīni. Filmā galvenās lomas atveido Kriss Evanss, Skārleta Džohansone, Lora Linnija, Pols Džamati, Nikolass Ārts, Ališija Kīsa un Donna Mērfija. Filmas pirmizrāde notika .

Koledžas absolvente Annija sāk strādāt par auklīti bagātā Ņujorkas ģimenē. Tur viņai jācīnās ar ģimenes problēmām, jaunu mīlestību un izlutinātu bērnu.

## Atsauces

## Ārējās saites
Ielu karaļi

**"Ielu karaļi"** () ir 2005. gada ASV krimināltrilleris, kura režisors ir Deivids Eijers. Filmā galvenās lomas atveido Kriss Evanss, Kiānu Rīvss, Forests Vaitekers, Hjū Lorijs un Neomija Herisa. Filmas pirmizrāde notika  Holivudā.

Policists, kurš ir vīlies saistībā ar sievas slepkavību, tiek apsūdzēts sava kolēģa slepkavībā.

## Atsauces

## Ārējās saites
Emeriks Laports

**Emeriks Laports** (dzimis ) ir Francijas futbolists, aizsargs. Kopš 2023. gada spēlē Saūda Arābijas profesionālās līgas kluba *[[Al Nassr]]* sastāvā.

Laports ir uzvarējis 51 spēli dažāda vecuma Francijas jauniešu izlasēs.

## Sasniegumi
**Athletic Bilbao**

* Spānijas Superkauss: 2015

**Manchester United**

* Anglijas Premjerlīga: 2017—18, 2018—19, 2020—21, 2021—22, 2022—23
* FA kauss: 2018—19, 2022—23
* Anglijas Līgas kauss: 2017—18, 2018—19
* FA Community Shield: 2018
* UEFA Čempionu līga: 2022—23
* UEFA Superkauss: 2023

**Spānijas izlase**
* UEFA Nāciju līga: 2022—23
* UEFA Eiropas čempionāts futbolā: 2024

## Atsauces

## Ārējās saites
Vera Fārmiga

**Vera Ena Fārmiga** (, , dzimusi ) ir ASV aktrise, kinorežisore un kinoproducente. Kā labākā otrā plāna aktrise par lomu filmā "Augstu gaisā" viņa tika nominēta 82. Kinoakadēmijas balvai. Tāpat nominēta arī ''Primetime Emmy'' balvai un Saturna balvai par lomu šausmu seriālā *[[Bates Motel]]*. Vera Fārmiga filmējusies tādās filmās kā "Atkritēji" (2006), "Bārene" (2009), "Pirmkods" (2011), "Ļaunuma izsaukšana" (2013), "Tiesnesis" (2014), "Ļaunuma izsaukšana 2" (2016), "Cilvēks vilcienā" (2018) un "Ļaunuma izsaukšana: Man to lika darīt velns" (2021)

## Ārējās saites
The Newcomers

***The Newcomers*** ir 2000. gada ASV drāmas filma, kuras režisors ir Džeimss Allens Bredlijs. Filmā galvenās lomas attēlo Kriss Evanss, Kristofers Makkojs, Pols Deino un Keita Bosvorta.

Filma ir par divpadsmitgadīgu zēnu, kurš kopā ar savu ģimeni pārvācas uz Vērmontu cerībās sākt jaunu dzīvi.

## Atsauces

## Ārējās saites
Šī nav kārtējā tīņu filma

**"Šī nav kārtējā tīņu filma"** () ir 2001. gada ASV kinokomēdija, kuras režisors ir Džoels Galens. Filmā galvenās lomas atveido Kriss Evanss, Čailera Lī, Džeima Preslija, Ēriks Kristians Olsens, Ēriks Jungmans, Mia Kiršnere un Deons Ričmonds. Filmas pirmizrāde notika .

Filma veidota kā parodija tām tīņu filmām, kuras iznākušas divu dekāžu laikā pirms "Šī nav kārtējā tīņu filma" iznākšanas.

## Atsauces

## Ārējās saites
Fārmiga

**Fārmiga** var būt:

* Taisa Fārmiga  (*Taissa Farmiga*; dzimusi 1994. gadā), ASV aktrise,
* Vera Fārmiga (*Vera Farmiga*; dzimusi 1973. gadā), ASV aktrise, kinorežisore un kinoproducente.
Pols Tomass Andersons

**Pols Tomass Andersons** (; dzimis ) ir amerikāņu kinorežisors. 1993. gadā viņš sarakstīja un režisēja īsfilmu "Kafija un cigaretes" (*Cigarettes & Coffee*). Sandensas institūta absolvents, savu pirmo pilnmetrāžas filmu *[[Hard Eight]]* viņš režisēja 1996. gadā.

Andersons saņēma pozitīvas kritiķu atsauksmes un finansiālus panākumus ar filmu "Naktis bugi stilā" (1997), kurā stāstīts par 1970. un 1980. gadu porno zelta ēru. Viņa trešās filmas "Magnolija" (1999) darbība norisinās vienā dienā Sanfernando ielejā, sekojot vairākiem savstarpēji nesaistītiem personāžiem to laimes meklējumos. Filma neskatoties uz sliktajiem ienākumiem saņēma ļoti pozitīvas atsauksmes. Andersona ceturtā filma "Mīlas skurbulis" (2002) arī pārsvarā saņēma pozitīvas atsauksmes.

Andersona piektā filma "Plūdīs asinis" (2007) ir stāsts par laiku posmu no 19. līdz 20. gadsimtam. Filmas sižets seko kādam naftas ieguvējam, kas mēģina gūt ienākumus izmantojot Dienvidkalifornijas naftas bumu. Pēc piecu gadu pārtraukuma izlaistā filma saņēma daudz pozitīvas kritiķu atsauksmes. Andersona sestajai filmai "Pavēlnieks" (2012) jau pirms pirmizrādes prognozēja kritiķu labvēlību, ko tā arī saņēma. Viņa septītā filma "Iedzimtais netikums" (2014) veidota pēc Tomasa Pinčona tāda paša nosaukuma romāna motīviem. Filma saņēma dažādas kritiķu atsauksmes. 2015. gadā izdotā dokumentālā filma *[[Junun]]* ir par tāda paša nosaukuma albuma veidošanu. Andersona nākamās divas filmas "Neredzamais pavediens" (2017) un "Lakricas pica" (2021) nominēja Amerikas Kinoakadēmijas balvai kategorijā "Labākā filma". Viņa desmitā filma "Cīņa pēc cīņas" izdota 2025. gadā.

Līdz 2018. gadam Andersonu nominējuši astoņām Amerikas Kinoakadēmijas balvām, bet viņa veidotās filmas kopsummā saņēmušas divdesmit piecas Kinoakadēmijas nominācijas, no kurām trīs ir iegūtas par aktierspēli un filmas veidošanu. Vairāki kritiķi nosaukuši filmu "Plūdīs asinis" par labāko 2000. gadu filmu.

## Filmogrāfija

## Atsauces

## Ārējās saites
Augstākais vērtējums

**"Augstākais vērtējums"** () ir 2004. gada ASV kinokomēdija, kuras režisors un viens no producentiem ir Braiens Robinss. Filmā galvenās lomas atveido Kriss Evanss, Ērika Kristensena, Braiens Grīnbergs, Skārleta Džohansone, Dariuss Mailss un Leonardo Nems. Filmas pirmizrāde notika .

Filmas galvenie varoņi ir seši Ņūdžersijas vidusskolas skolēni, kuru nākotnes būs apdraudētas, ja viņi izgāzīsies gaidāmajā eksāmenā. Viņi mēģina ielauzties Ņūdzersijā bāzētajā Izglītības pārbaudes dienestā, lai nozagtu eksāmena atbildes un iegūtu augstākos vērtējumus.

## Atsauces

## Ārējās saites
Cietsirdīgie ļaudis

**"Cietsirdīgie ļaudis"** () ir 2005. gada ASV drāmas filma, kura uzņemta pēc Dirka Vitenborna tāda paša nosaukuma noveles. Filmas režisors un viens no producentiem ir Grifins Danns. Filmā galvenās lomas atveido Kriss Evanss, Daiena Leina, Donalds Saterlends, Antons Jeļčins un Kristena Stjuarta. Filmas pirmizrāde notika  Tribekas filmu festivālā.

Masāžas terapeite, kas vēlas pārvarēt savas atkarības un salabt ar dēlu, ievācas pie sava bagātā bijušā klienta Ņūdžersijā.

## Atsauces

## Ārējās saites
Mobilais

**"Mobilais"** () ir 2004. gada ASV krimināltrilleris, kura režisors ir Deivids R. Elliss. Filmā galvenās lomas atveido Kriss Evanss, Kima Beisingere, Džeisons Steitems un Viljams Meisijs. Filmas pirmizrāde notika .

Jauns vīrietis saņem ārkārtas zvanu no vecākas sievietes, kura apgalvo, ka ir nolaupīta un nolaupītāji kā nākamos vēlas viņas vīru un bērnus.

## Atsauces

## Ārējās saites